uk ky el ru ru cs ru ky ky ky ky ky ru ky ru ky ky ky ky ky ky ky ky ky ky ky ky ky ky ky ky ky ky ky ru ky ky ky ru ky ru ru eu en
"Асман пресс", 13.05.08 - 5-бет: Беш таш беш тєлгє...•
- Бурулсун эже, Феликс Куловдун кайра кызматка барганы көп кишини таңгалдырып, биринчи колду Бакиев сундубу же Кулов сундубу деген ой көпчүлүккө табышмак…
- Мурда тандем түзүлөөрдө Феликс Куловго Курманбек Бакиев кол сунса, бул жолу Курманбек Бакиевге Феликс Кулов кол сунду. Бул кечиримдүү. Куловдун акылдарамети Курманбек Салиевичтикинен кем эмес. Жигиттик намысы бар чыныгы мырза. Акылы кем адамдар аны кайра бийликке келди деп табалашы мүмкүн. Биз тескерисинче, булардын ынтымакка келип, биргелешип иштегенине тобоо кылышыбыз керек. Шарияттын жолунда урушкан адам марли кургагычакты кайра элдешип калышы керек дейт. Ошол сыяктуу бул экөө да элдешип эпке келди.
-Феликс Куловдун кызматка барганын оппозициянын алсыздыгы деп да баалагандар жок эмес. Феликс Шаршенбаевич кызматка келээрде оппозициянын лидерлери менен кеңешкенби?
- Албетте, Өмүрбек Текебаев менен кеңешкен. Досторунун макулдугу менен алардын сөздөрүн кыя албай "Энергетика менчикке кетип калбасын. Сен ошол жакты жетекте дегенинен" улам кайра кызматка барууга аргасыз болду. Өкмөт өзү менчикке берип, аны Феликс Шаршенбаевичке шылтап койгусу келип жатат. Бирок, Феликс Кулов энергетиканы менчикке бердиртпейт.
- Феликс Куловдун саясий карьерасы кандай болот?
- Элин, жерин ойлогон үчүн бир жерден агарып-көгөрөйүн деп тырмышып, Кыргызстандын бир бурчун чоеюун деп тилек кылып жүрөт. Бийлик алмашып калса, Ф. Кулов жөндөмүнө жараша чоң кызматтын бирине келет. Менимче, УКМКны жетектеп калат го.
Алмаз Атамбаев жөнүндө эмнелерди айта аласыз?
- Алмаз мырза жан дүйнөсү таза акылы тетик, билимдүү, илимдүү мыкты инсан. Мен бул киши менен бетме-бет сүйлөшө элекмин. Бирок, эч кимге көз каранды болгусу келбеген мээнеткеч, ишке жөндөмдүү чыгармачыл жан дүйнөсү бар кайраттуу адам экенин билем. Ал киши кызматтан жөнөкөйлүгүнөн, жумшактыгынан бирөөнүн алдында көз кор болуп иштегиси келбегенинен улам кетип калды. Ал башкалардай күн карама болуп жашагысы келбейт.
- Алмаз Атамбаев саясий аренага кайра кайрылып келеби?
- Алмаз Атамбаев азыр эл көргөндү көрөйүн деп элдин көйгөйүнө кабатырланып жүрөт. Мурда саясатта анчалык жетилелек болчу. Эми жетилди. Бийликти да оппозицияны да көрдү. Бирок, мурда саясатка аралашып калгандан кийин учуру келгенде белин бекем бууп, саясатка дагы аттанат. Азыр бийликке келем дебесе дагы бийликке келүү ниети бар. Алмаз мырза келечекте президент болот.
"Текебаев президентке кеңешчи болот"
- _Өмүрбек Текбаевдин саясий тагдыры кандай болот?
Өмүрбек мырза өсөр жигит. Дасыккан саясатчы. Бардык жагынан төп келген эл үчүн кам көргөн инсан. Ал көп жерден курчтугуна, ачуусунун чукулдугуна алдырып коет. Азыр деле кыргыз элинин турмушунун оордугуна кайнап, ою жеткен жерге колу жетпей жүрөт. Курманбек Салиевич билбеген көп нерсени Өмүрбек Чиркешович билет. Өмүрбек Текебаев билбегенин Кулов билет. Ошондуктан тирешпей биргелешип иш кылышса болмок.
- Өмүрбек Чиркешович бийлик алмашса кандай кызматка келет?
- Өмүрбек мырза, кызматты өсүп келе жаткан жаштарга берели деп каниет кылса, Бакай атадай болуп, президентке кеңешчи болот. Ал бийликке барсам кемтигин оңдойм, түзөйм деп ниет кылып турат. Бирок, бийликке барбай эле акылын айтса, айткандары айткандай аткарылат. Менимче, бийликтин бир бутагына барганча кеңешчи болсо, Кыргызстанга чоң пайда алып келет.Өмүрбек мырза ушул темпинен жазбай эл менен болсо, оомат келет.
"Бүгүн теңине албаганга эртең өзү кор болот"
Адахан Мадумаровдун саясаттагы орду кандай болот?
- "Сөздү көп сүйлөсөң тантык болот, Сууну көп кечсең чалчык болот" дегендей Адахан Мадумаровдун иши менен сөзү учурда дал келбей жатат. Бир кезде аны сөзгө чечен, ачык айтып, ак сүйлөйт дечү элек. Эми бийликтин чоң бутактарынын биринде олтуруп мансап үчүн чуркаган мактанчаак, бат таарынып, бат жазылган киши болуп калды. Бүгүн теңине албай жаткандарга эртең өзү кор болот.
- Адахан мырза, бийлик алмашса кызматка келеби? Же оппозиция болобу?
- Өтө жогору эмес, бирок ортодогу кызматка келет.
"Бакиевдин көзү ачыгы Германияда"
- Бурулсун эже, бийлик алмашат деп жатасыз. Курманбек Бакиев, Аскар Акаевдин тагдырын кайталап калбайбы?
- Курманбек Салиевич Аскар Акаевдей болуп чет мамлекетке качып кетпейт. Кыргызстанда эле калат. Ал Аскар Акаевдей жумшак, ишенчээк эмес.
- Эл арасында Курманбек Бакиевдин көзү ачыктары көп экен деген имиштер айтылып жүрөт. Ошондон кабарыңыз барбы?
- Менимче, бул кишинин Кыргызстанда көзү ачыгы жок. Германияда бар. Бирөөгө да оңой менен ишенбейт. Төлгө да тарттырбайт. Өзүнүн көзү ачык. Боло турган окуяны өзү эле туюп, билген касиети бар. Жалганчы көзү ачыктар Курманбек Салиевичтин атын сатып, бечера адамдар барып калса, Курманбек Бакиев жаңы эле келип кетти дей беришет экен. Мен аларга ишенбейм.
- Курманбек Салиевич эмнеден аксап жатат?
- Курманбек Бакиев алгач топук кылып, карапайым калктын эртеңин ойлошу керек. Биздеги атка минерлер күнүмдүк жыргалдын кучагынан чыга албай жатат.Ошондой эле падышабыз кадр тандоо жагынан аксап, ушул кезге чейин ошонун кесепетин тартып келе жатат. Тайманбаган курч жаштарга бийликтин устуканын тартып, кызмат бере албагандан аксап жатат. Айрым чиновниктер пайгамбар жашына келип калса деле жаштар менен босого талашып жүрөт. Аксакалдарга аш-тойдо улуу устукан жеген сыяктуу бийликтегилерде кечээ улуу устукан мага тартылып, жамбаш жегем. Бүгүн сен же деген түшүнүк жок. Пайгамбар жашына келип калса деле бийликтен күндө эле устуканын жеп, кызматтан кеткилери келбейт. Жаштарга менин жолумду жолдо деп колундагы устуканын, алдындагы кызматын бергилери келбейт.
- Айрым депутттар күздүк эгиндерди үшүк алып, быйыл нандын каатчылыгы болушу мүмкүн деген пикирлерин айтып жатыша. Сиздин төлгөңүз эмне дейт?
- Казак, Кытайлардан эгин алабыз. Андан тышкары Кудай бере турган жерлерден түшүмдү мол эле берет. Нандын каатчылыгы анчалык деле байкалбайт.